Адкрытая дыскусія “Фенікс над Нёманам” была прысвечана праблемам рэстаўрацыі Старога замку ў Гародні. Яе госцем стаў выдатны знаўца гісторыі фартыфікацыі і вайсковай архітэктуры Беларусі Новага часу, кандыдат гістарычных навук Мікола Волкаў. Госці адкрытай дыскусіі мелі магчымасць не толькі выслухаць погляд спецыяліста на гісторыю ўзвядзення Старога замку і праблемы яго сучаснай адбудовы, але і задаць яму пытанні, і абмеркаваць найбольш дыскусійныя аспекты сённяшніх будаўнічных работ на замкавым пагорку